Pietro Mascagni

Pietro Antonio Stefano Mascagni () var ein italiensk komponist og dirigent som ved sida av Ruggero Leoncavallo og Giacomo Puccini er ein av dei viktigaste representantane for verismo-operaen.

 Liv og virke 

 Bakgrunn 
Pietro Mascagni var fødd i Livorno i Toscana. Far hans var bakar. Pietro skulle mot eigen vilje, men etter ønsket til faren, studert til å bli jurist. Men onkelen hans adopterte han, og lét han byrja å studera musikk. Faren forsona seg med dette valet ettersom sonen nokså snart hadde stor framgang med verka sine.

Han var elev av Amilcare Ponchielli og Michele Saladino ved musikkonservatoriet i Milano. Frå 1895 til 1902 var han leiar for konservatoriet i Pesaro.

 Komponist 
Det best kjende verket til Mascagni, operaen Cavalleria rusticana, vann den milanesiske musikkforleggjaren Edoardo Sonzogno sin konkurranse for unge italienske komponistar som ikkje hadde hatt nokre operaoppføringar. Verket blei ein av dei største suksessane i operahistoria etter uroppføringa på Teatro Costanzi i Roma i 1890. Librettoen er basert på Giovanni Vergas si veristiske novelle/skodespel med same namn, og operaen til Mascani blir rekna som den første innan verismosjangeren i opera.

Også operaene L'Amico Fritz og Iris hadde stor popularitet i Europa.

Til saman skreiv Mascagni femten operaer, ei operette og fleire orkester- og korverk, i tillegg til songar og klavermusikk. Han hadde stor suksess i samtida si, både som komponist og dirigent.

Mascagni gjentok aldri seg sjølv i verka sine. Ein kan finna mange ulike stilartar i operaene hans: den sterke sicilianske kjensla i Cavalleria rusticana, den asiatiske stemninga i Iris, idyllen i L'Amico Fritz, det franske lydbiletet i Isabeau og den krasse verismen i Il Piccolo Marat. Mascagni kunne tilpassa det veristiske uttrykket sitt etter det dramatiske behovet.

 Operaer av Mascagni 
mini|Tittelbladet til L'amico Fritz

 Cavalleria rusticana (17. mai 1890 Teatro Costanzi, Roma) – libretto, libretto
 L'amico Fritz (31. oktober 1891 Teatro Costanzi, Roma) – libretto
 I Rantzau (10. november 1892 Teatro La Pergola, Firenze)
 Guglielmo Ratcliff (16. februar 1895 Teatro alla Scala, Milano), komponert mellom 1885 og dei tidlege 1890-åra – libretto
 Silvano (25. mars 1895 Teatro alla Scala, Milano)
 Zanetto (2. mars 1896 Liceo Musicale, Pesaro) – libretto
 Iris (22. november 1898 Teatro Costanzi, Roma) – libretto
 Le maschere (17. januar 1901 Teatro Carlo Felice, Genova – Teatro Regio, Torino – Teatro alla Scala, Milano – Teatro La Fenice, Venezia – Teatro Filarmonico, Verona – Teatro Costanzi, Roma)
 Amica (16. mars 1905, Monte Carlo) – libretto
 Isabeau (2. juni 1911 Teatro Coliseo, Buenos Aires)
 Parisina (15. desember 1913 Teatro alla Scala, Milano) – libretto
 Lodoletta (30. april 1917 Teatro Costanzi, Roma) – libretto
 Sì (13. desember 1919 Teatro Quirino, Roma), operette
 Il piccolo Marat (2. mai 1921 Teatro Costanzi, Roma)
 Pinotta (23. mars 1932 Casinò, San Remo), etter kantaten In filanda (1881)
 Nerone (16. januar 1935 Teatro alla Scala, Milano), musikken skriven mellom 1890-åra og 1930-åra

Kjelder

Denne artikkelen bygger på «Pietro Mascagni» frå ,  den 12. mai 2024.  

 Litteratur 

 Virgilio Bernardoni: MASCAGNI, Pietro, Dizionario Biografico degli Italiani - bind 71 (2008)
 Alan Mallach: Pietro Mascagni and his Operas, Boston 2002
 Alan Mallach:  The Autumn of Italian Opera. From Verismo to Modernism 1890–1915, Boston 2007

Bakgrunnsstoff

Kategori:Komponistar frå 1900-talet
Kategori:Italienske dirigentar
Kategori:Operakomponistar
Kategori:Romantiske komponistar
Kategori:Italienske komponistar
Kategori:Folk frå Livorno